סדר ארגוני | סגנונות תקשורת
מאמן לתקשורת אפקטיבית, מרצה ופרפורמר - מנחה ״מופעי אימון״ , מוביל תהליכי ״סדר ארגוני״ ומאמן אישי בתהליכי ״בוסט״ (בזק).
הרצאה קומית: תקשורת ארגונית אפקטיבית
מופע מאמן הינו מפגש מעורר השפעה, סוחף ומעשיר כמו הרצאה מדוייקת, מצחיק וקולח כמו ערב סטנדאפ משובח.
שליטה בכלי ״סגנונות תקשורת״ יוצרת מודעות מוגברת ומוטיבציה לתקשורת נכונה יותר עם הסביבה המקצועית והאישית.
תוכן לכנס, מפגש חברה, ערב העשרה - מה לבחור?!
אתם רוצים מפגש קליל אבל עם ערך מוסף!
חשוב לכם שזה יתחבר לכלל הנוכחים שאף אחד חלילה לא ישתעמם..
אתם רוצים לדייק את המפגש למה שקורה אצלכם בארגון, עם דוגמאות אמיתיות
והכי הייתם רוצים שיישארו עם משהו אחרי, ואם אפשר שבסיום יגידו וואו..!
מהו הסגנון שלי? איך מזהים הסגנון של האדם שמולי?
איך מתנהלים נכון בשיחה (ישיבה, אחד על אחד), איך עובדים בכתב (מייל, ווטסאפ).
איך מגבירים שיתוף פעולה, איך מרגיעים כשיש כעס או אכזבה?
נושאים מותאמים לארגון שלכם, ככל שתבחרו למקד אותי.
היכולת של איציק ובהמשך שלכם, לזהות את סגנון התקשורת של האדם שמולנו בשניות ובדיוק רב.
זה מרתק לגלות על עצמנו תגליות ועוד יותר לגלות כאלה על האדם שמולנו.
החיבור, ההבנה והקבלה אחד את האחר, אחרי שמסתבר שזה בסה״כ סגנון תקשורת.
נוצרת שפה שממשיכה להעסיק ולשמש את המשתתפים הרבה אחרי שהמופע הסתיים.
איציק לוי, מאמן לתקשורת אפקטיבית, B.A. בניהול משאבי אנוש, מנחה סדנאות ופרפורמר, מומחה לסגנונות תקשורת,
מטפל בציניקניים ביצירתיות, מעורר את המופנמים בעדינות, חוגג עם האנרגטיים בהתלהבות, ומתקשר עם חובבי הנתונים בדייקנות...
אחריו כולם יתקשרו כבר אחרת..
ההרצאה: מדעי האושר בארגון - פסיכולוגיה חיובית
פסיכולוגיה חיובית הינה ענף בפסיכולוגיה העוסק בחקר האושר, WELL BEING ושגשוג של האדם בחייו באישיים והמקצועיים. בניגוד לפסיכולוגיה הטיפולית הקלאסית שמתמקדת בזיהוי פתולוגיה ובטיפול בה, הפסיכולוגיה החיובית מתמקדת בניסיון למצוא ולטפח את התנאים והחוזקות להפוך חיים הנחשבים "נורמליים" למשמעותיים, מוצלחים ומספקים יותר. זוהי גישה פסיכולוגית שעוסקת בטיפוח מיצוי הפוטנציאל האישי, העשרת חיי השגרה והגברת החוסן הנפשי.
ההרצאה כוללת שאלון פשוט שמבהיר את רמת האושר האפשרי לכל משתתף, ומסייעת מיידית לבחור בפעולות מגבירות אושר. ההרצאה מועברת בצורה קלילה והומוריסטית, משלבת קטעי וידאו להמחשה ואפילו הגיטרה משתלבת ומרגשת בשירים הנוגעים בלב ובנשמה.
ההרצאה תכלול בין השאר את הנושאים הבאים:
כיצד ניתן להיות אדם אופטימי יותר ואיך להגביר את ראיית הטוב שבחיינו = חצי הכוס המלאה.
מהי הנוסחה לאושר שניתן לאמץ ולפעול על פיה, בחיי העבודה בובחיים הפרטיים.
מהן הפעולות המיידיות המתאימות לי אישית שיסייעו לי להגביר את רמת האושר שלי.
טיפים והמלצות מעשיות להיות אדם מאושר יותר - כבר מהיום!
ההרצאה: פשוט למכור יותר!
מפגש קצבי מלא הומור, מעשיר ומעורר לתקשורת איכותית עם לקוחותיכם כאנשי מכירות ואנשי שירות
אנשי מכירות, שירות ובעלי עסק שעוסקים במכירות - המופע הזה בשבילכם!
תהליך מכירה ושירות הינם בעצם המופע שלכם, ולמופע הזה ראוי וכדאי שתגיעו מודעים, מדוייקים ומקצועניים ע״מ להשיג את המטרה שלכם.
א. מהו סגנון התקשורת שלכם, מהן חוזקותיכם וחולשותיכם באינטראקציה עם הלקוח?
ב. מהו סגנון התקשורת של הלקוח שמולכם, איך נכון לפנות ולתקשר איתו כדי ליצור חיבור אופטימאלי?
ג. איך ליצור אמון וביטחון של הלקוח שלכם בכם ובמוצר שלכם, כדי שיישאר לקוח לאורך זמן?
ד. מהם 4 הגורמים ליצירת שביעות רצון גבוהה של הלקוח שלכם והאם הם מתקיימים אצלכם?
הסדנא: סדר ארגוני
תהליך שיפור ארגוני 360 מעלות, בשיטת BONEFIRE ("מטריצת האש"= פירמידה הפוכה)
התהליך כולל את השלבים הבאים (בהתאמה לארגון):
1. ניתוח מציאות ארגונית - חוזקות, חולשות, פערים, חסמים
2. בניית מצב רצוי - חזון, אסטרטגיה, יעדים
3. ניתוח כ״א והתאמתו ליעדי הארגון - הגדרות תפקידים, שחרור בהתאם לצורך, גיוס והשמה בהתאם לצורך
4. אימון מנהלים - הגברת יכולת השפעה, ארגז כלים ושפה מקדמת תוצאות
5. חיבור העובדים - למטרות וליעדים, וכן לשפה הארגונית החדשה
התכנים מותאמים בהתאם לרמת הניהול ולצרכי הארגון, וביניהם:
חיבור וזיקה של המנהל לערכי הארגון, חזון וייעוד
המימד המנטאלי - פרדיגמות, גישות משרתות ושאינן משרתות
מטרות התפקיד, יעדים ומשימות
"המופע" שלי כמנהל מיקוד ודיוק - חוזקות חולשות, צרכים מניעים ובולמים, מאפייני תקשורת ותדמיות
מנהל כמאמן - כלים להשפעה והובלת הצוות / מערך שבאחריותי
מיומנויות ניהול - ניהול סדרי עדיפויות, ניהול עצמי בזמן, בניית תוכניות עבודה, משוב וחניכה, ניהול ישיבות ועוד
כשהייתי בן 25 והגיע הזמן ללמוד, התלבטתי בין 2 אפשרויות: עולם הארגונים ההנחיה וההדרכה שמאוד סקרן אותי, או עולם הבמה שתמיד ריגש אותי. אולי זה קשור לעובדה שהתחתנתי באותה שנה, כך שטבעי שבחרתי "ללכת על בטוח" למחלקה לניהול משאבי אנוש בבן גוריון, כמובן, ובמקביל הבטחתי (ואני מקיים) לעצמי לשיר ולהופיע כל הדרך.
בתחילת דרכי כמאמן התמחיתי בהנחיית ״סגנונות תקשורת״ ויצרתי חיבור מדליק בין העולם הארגוני לעולם הבמה - אלתור, משחק, סטנדאפ ומוסיקה. תקשורת הינה מכלול שיוצר את "המופע" של כל אחד מאיתנו ואני עוסק בלמקד ולדייק את המופע של כל אדם שבוחר ״לעורר השפעה״ - מנהלים, אנשי מכירות, בעלי תפקידים משמעותיים באשר אתם.
כמי שנשוי 23 שנים באהבה (בכל זאת ״תומכת״) ובהצלחה (בכל זאת - ״משימתי״) - אני חב תודה אין סופית למקצוע שבחרתי (או שהוא בחר בי) ששומר עליי שפוי וראוי לאישה של חיי, לילדיי אהוביי ולסביבתי בכלל.
ה ״אנימאמין״ הערכי שלי כולל - אותנטיות ועמידה במילה | חיוביות ואנרגיה גבוהה | מיקוד, דיוק ו...גמישות (!) | ענווה - להודות כשטועה, להיות מוכן לא הכל לדעת ולזכור תמיד מאיפה באנו..
16 שנים של הנחיה ואימון מאות רבות של מנהלים בעשרות ארגונים.
8 שנים בחברת תות תקשורת ותוצאות, ראש קבוצה להנחיית מאמנים
5 שנים מוביל תחום אבחון והשמה ושנה כמנהל פיתוח עסקי (בתות).
4 שנים כמנהל מתנ"ס קטן בשכונת מורשה ברמת השרון.
שנה וחצי ניהול ומכירות של העסק המשפחתי ״תקשיט״.
שנתיים במשרד הביטחון כמנהל מטה באגף הנוער והנח"ל.
5 שנים בצבא, מרביתן כקצין בנח"ל.
30 שנות ויותר של עמידה מול קהל, קצת במשחק, הרבה כסולן כותב ומלחין בלהקות רוק ישראלי בעיקר.
23 שנות זוגיות עם שרון (שיאון לוי), בעלת המותג ״שירת הבית״ המשלב שירה עברית מרגשת ו - wallstyling.
3 אהובים - אורי הבן (18) אגם הבן (14) וקורני הבת (11).
במקור אני ערדניק גאה, בן בכור מבין 4 אחים בנים וזוג הורים שיישארו בריאים!
חי במושב צור משה שבשרון וגאה להיות חלק פעיל בקהילה חמה ומחוברת.
הוסף את איציק ל'רשימה שלי'הסר את איציק מה'בחירות שלי'
מה צריך: מדונה או מיקרופון אלחוטי (המרצה יגיע להרצאה עם מחשב נייד ולוח מחיק)
הזמינו את איציק לוי
"סחפת אנשים, גרמת להם לצאת עם מוטיבציה וחיוך גדול! מדובר ב'סיפתאח' מצויין לפעילות שלנו לעובדי הנהלה ראשית, שכמעט ולא יוצאים להדרכות. תודה!!!"
סיגל שטיין - הדרכה, בנק הפועלים.
מנהלת הדרכה, בנק הפועלים.
"קשה לרתק אותי והרצאות מונוטוניות ונטולות חוש הומור מוציאות ממני אנחות קולניות שמשמעותן אחת היא. אהבתי את השטף הקולח, ההתנסחות הצינית והשנונה... רותקתי קשובה וצייתנית. כבר במשפט הפתיחה לימדת אותנו שכדי לראות את כל התמונה צריך לצאת מהמסגרת. "
אורנה שושי .
מנחה בכירה, חלי ממן
"השתתפתי במופע סגנונות ונדלקתי על אופן ההנחיה, היה פשוט מצחיק. אני למדתי המון!"
מנכ'ל ובעלים מיי ביזנס.